মুশিকি বাজার থেকে ক্যাম্পে ফেরার পথে তোরণের পাশেই চোখে পড়ল সেনা ডাক্তারদের স্থানীয়দের জন্য চিকিৎসা দেবার দৃশ্য।চিকিৎসাসেবা দানরত প্রাইভেট (সৈনিক) মাহফুজ জানাল, তারা সপ্তাহে সোমবার ও বৃহস্পতিবার স্থানীয়দের জন্য বিনামূল্যে চিকিৎসাসেবসহ অষুধ সরবরাহ করে থাকেন। প্রতিদিন তারা প্রায় ২০০ জন করে মানুষকে চিকিৎসা দিয়ে থাকে। অধিকাংশ রোগীই নানা ধরনের ব্যথা নিয়ে ক্যাম্পে হাজির হয়। স্থানীয় মানুষ ইংরেজি বোঝে না। ডিআর কঙ্গোর এ অঞ্চলে রুয়ান্ডান ভাষাও প্রচলিত। তবে সাধারণ মানুষ লিঙ্গালা ভাষায় কথা বলতে অভ্যস্ত। একটু শিক্ষার আলো যাদের আছে তারা ফ্রেন্স ভাষাই মূলত ব্যবহার করে।